Daniel Chopra

Daniel Chopra (født 1973) er en svensk profesjonell golfspiller.

Chopra ble født i Stockholm og har svensk mor og indisk far. Han reiste til India som syvåring og vokste opp der hos sin fars foreldre. Han snakker derfor hindi flytende. Som junior vant han All India Junior Championship tre ganger, Doug Sanders World Junior én gang og UK Golf Foundation Championship én gang.

Chopra ble profesjonell i 1992. Han hadde problemer med å kvalifisere seg for Europatouren, og måtte gjennomføre kvalifiseringsskolen både 1993, 1994 og 1995. I 2004 førte to seire på Nationwide Tour til at han fikk spille på PGA-touren fra 2005. Den første seieren der kom helt på tampen av sesongen 2007, i Ginn sur Mer Classic at Tesoro. 2008 fortsatte der 2007 sluttet, med seier i sesongens første turnering på Hawaii. Men i 2010 klarte han ikke å beholde spilleretten på PGA-touren, og måtte i 2011 nøye seg med spill på Nationwide Tour.

 Meritter 
 Seire på PGA-touren 
 2008 Mercedes-Benz Championship
 2007 Ginn sur Mer Classic at Tesoro

 Seire på Nationwide Tour 
 2011 Fresh Express Classic at TPC Stonebrae
 2004 First Tee Arkansas Classic, Henrico County Open

 Seire på Challenge Tour 
 1994 Challenge Chargeurs, Jamtland Open

 Eksterne lenker 



Kategori:Svenske golfspillere
Kategori:Personer fra Stockholm
Kategori:Golfspillere på PGA-touren
Kategori:Golfspillere på Europatouren